Moskvadan Toshkentga uchayotgan Uzbekistan Airways samolyoti yo‘lovchilardan birining sog‘lig‘i yomonlashgani sababli Urganchga favqulodda qo‘nishga majbur bo‘ldi. Yo‘lovchi bortda vafot etgan. Foto: Uzbekistan Airways Uzbekistan Airways aviakompaniyasining Moskvadan Toshkentga parvozni amalga oshirayotgan HY-604 reysi reysi Urganch aeroportiga favqulodda qo‘nishni amalga oshirdi. Bu haqda Uzbekistan Airports matbuot xizmati xabar berdi. Bortida 236 yo‘lovchi bo‘lgan Boeing-787 ekipaji yo‘lovchilardan birining sog‘lig‘i yomonlashgani sababli zaxira aerodromga o‘tishga qaror qilgan. Samolyot soat 16:59 da Urganchga qo‘ngan. Samolyot bortida 1978 yilda tug‘ilgan yo‘lovchi vafot etgani ma’lum qilingan. Soat 18:48 da samolyot Urganchdan Toshkentga uchgan.